pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด สธ. ให้โรงพยาบาลทุกแห่งใช้ยาอย่างสมเหตุผล ผู้ป่วยปลอดภัย ลดการป่วยจากเชื้อดื้อยา
วันอาทิตย์ที่ 28 ตุลาคม 2561
ปลัด สธ. ให้โรงพยาบาลทุกแห่งใช้ยาอย่างสมเหตุผล ผู้ป่วยปลอดภัย ลดการป่วยจากเชื้อดื้อยา
ปลัดกระทรวงสาธารณสุข  ให้โรงพยาบาลทุกแห่งใช้ยาอย่างสมเหตุผล ลดการใช้ยาปฏิชีวนะโดยไม่จําเป็นในโรคทางเดินหายใจส่วนบน อุจจาระร่วงเฉียบพลัน แผลสดอุบัติเหตุ คลอดปกติ ดูแลการใช้ยาในผู้ป่วยสูงอายุที่เป็นโรคเรื้อรัง
ปลัดกระทรวงสาธารณสุข ให้โรงพยาบาลทุกแห่งใช้ยาอย่างสมเหตุผล ลดการใช้ยาปฏิชีวนะโดยไม่จําเป็นในโรคทางเดินหายใจส่วนบน อุจจาระร่วงเฉียบพลัน แผลสดอุบัติเหตุ คลอดปกติ ดูแลการใช้ยาในผู้ป่วยสูงอายุที่เป็นโรคเรื้อรัง ผู้ป่วยโรคไต หญิงตั้งครรภ์ และพัฒนาระบบการจัดการการดื้อยาต้านจุลชีพอย่างบูรณาการในโรงพยาบาลใหญ่ 125 แห่ง ผู้ป่วยปลอดภัย ลดการป่วยจากเชื้อดื้อยาลงร้อยละ 50 ลดปริมาณการใช้ยาปฏิชีวนะลงร้อยละ 20 ในปี 2564
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุข ได้สั่งการโรงพยาบาลในสังกัด 1,000 แห่ง และโรงพยาบาลส่งเสริมสุขภาพระดับตําบล 10,000 แห่งทั่วประเทศ ดําเนินการตามนโยบายการใช้ยาอย่างสมเหตุผลภายใต้แผนยุทธศาสตร์การพัฒนาระบบยาแห่งชาติ โดยในปี 2562 เน้นใน 2 เรื่อง คือ 1.ลดการใช้ยาปฏิชีวนะโดยไม่จําเป็นในโรคทางเดินหายใจส่วนบน อุจจาระร่วงเฉียบพลัน แผลสดอุบัติเหตุ คลอดปกติ เพื่อลดความเสี่ยงเชื้อดื้อยา ซึ่งที่ผ่านมาพบว่าการใช้ยาปฏิชีวนะในโรงพยาบาลรัฐมีแนวโน้มลดลงอย่างต่อเนื่อง และ2.ส่งเสริมการใช้ยาอย่างสมเหตุผลในผู้ป่วยโรคไม่ติดต่อเรื้อรัง ได้แก่ ความดันโลหิตสูง เบาหวาน และผู้ป่วยกลุ่มพิเศษที่มีความเสี่ยง ได้แก่ ผู้สูงอายุ สตรีตั้งครรภ์ ผู้ป่วยโรคไตเรื้อรัง ผู้ป่วยที่ต้องใช้ยาอย่างสม่ําเสมอและต่อเนื่อง ได้แก่ ผู้ป่วยที่ได้รับยาต้านไวรัสเอดส์หรือยาต้านวัณโรค เพื่อให้การใช้ยาเป็นไปอย่างมีประสิทธิภาพ และผู้ป่วยได้รับความปลอดภัยจากการใช้ยา
นายแพทย์สุขุมกล่าวต่อว่า ขณะเดียวกัน ได้เร่งขับเคลื่อนการดําเนินงานการจัดการการดื้อยาต้านจุลชีพ ตามแผนยุทธศาสตร์การจัดการการดื้อยาต้านจุลชีพประเทศไทย พ.ศ. 2560-2564 ได้ให้โรงพยาบาลขนาดใหญ่ในสังกัด ทั้งในกรุงเทพมหานครและภูมิภาค จํานวน 125 แห่ง พัฒนาระบบการจัดการการดื้อยาต้านจุลชีพอย่างบูรณาการ ตั้งแต่ระบบเฝ้าระวังทางห้องปฏิบัติการ การควบคุมกํากับการใช้ยาปฏิชีวนะอย่างเหมาะสม โดยเฉพาะยากลุ่มสงวนสําหรับเชื้อดื้อยา ระบบเตือนเมื่อตรวจพบเชื้อดื้อยาและเชื่อมโยงกับระบบป้องกันและควบคุมการแพร่กระจายของเชื้อดื้อยาในโรงพยาบาลรวมทั้งการส่งต่อผู้ป่วย ตั้งเป้าหมายในปี 2564 ปริมาณการใช้ยาปฏิชีวนะลดลงร้อยละ 20 การป่วยจากเชื้อดื้อยาลดลงร้อยละ 50 และลดค่าใช้จ่ายด้านยาที่ไม่เหมาะสม
************************************* 28 ตุลาคม 2561
รัฐบาลไทย-ข่าวทำเนียบรัฐบาล-ปลัดแรงงาน ร่วมบริจาคเงินและให้กำลังใจผู้เข้าประกวดขวัญใจงานกาชาด ปี 61
วันอังคารที่ 27 พฤศจิกายน 2561
ปลัดแรงงาน ร่วมบริจาคเงินและให้กําลังใจผู้เข้าประกวดขวัญใจงานกาชาด ปี 61
ปลัดกระทรวงแรงงาน ให้กําลังใจและร่วมบริจาคเงินผ่านกล่องภารกิจผู้เข้าร่วมประกวดขวัญใจกาชาด โดยจะนําเงินส่วนนี้มอบให้สภากาชาดไทย
นายจรินทร์ จักกะพาก ปลัดกระทรวงแรงงาน ได้ให้กําลังใจและร่วมบริจาคเงินผ่านกล่องภารกิจผู้เข้าร่วมประกวดขวัญใจกาชาด เมื่อวันที่ 27 พ.ย. 61 ณ ห้องทํางานปลัดกระทรวงแรงงาน ชั้น 7 อาคารกระทรวงแรงงาน โดย นางสาวจุฑามาศ วริรัตน์ ผู้แทนจากสํานักงานประกันสังคม ผู้เข้าประกวดขวัญใจงานกาชาด ประจําปี 2561 เป็นผู้รับมอบ และนางสาวจุฑามาศฯ ได้ประชาสัมพันธ์กิจกรรมการประกวดและเดินรับเงินบริจาค จากผู้บริหารกระทรวงแรงงานและบุคลากรในสังกัดกระทรวงแรงงาน โดยจะนําเงินส่วนนี้มอบให้สภากาชาดไทย
สําหรับนางสาวจุฑามาศฯ ผู้เข้ารับการประกวดขวัญใจงานกาชาด ประจําปี 2561 ได้เข้าร่วมกิจกรรมการประกวดรอบแรกไปแล้ว เมื่อวันเสาร์ที่ 24 พฤศจิกายน 2561 เวลา 18.00 - 21.30 น. โดยผู้เข้าประกวดได้แนะนําตัวและหน่วยงานต้นสังกัดบนเวทีเพื่อให้คณะกรรมการพิจารณาเก็บคะแนน รวมถึงการแสดงความสามารถพิเศษของผู้เข้าประกวด และการแสดงพิเศษของกลุ่มผู้เข้าประกวดชุด “ขาวแดงแห่งศรัทธา” ทั้งนี้ รอบตัดสิน จะมีขึ้นใน วันเสาร์ที่ 1 ธันวาคม 2561 เวลา 18.00 - 21.30 น. โดยกรรมการจะทําการตัดสินผู้ชนะเลิศ จํานวน 1 ตําแหน่ง รองชนะเลิศ จํานวน 2 ตําแหน่ง และขวัญใจประชาชน 1 ตําแหน่ง โดยสวมเครื่องแต่งกาย ชุดไทยสวยงาม ณ ที่เวทีลานบันเทิง สวนลุมพินี การตัดสินโดยคณะกรรมการตัดสินซึ่งประกอบด้วยผู้ทรงคุณวุฒิจากหลายสาขาอาชีพตามที่คณะกรรมการแผนกประกวดขวัญใจงานกาชาด ประจําปี 2561 กําหนดไว้ ทั้งนี้การตัดสินของคณะกรรมการให้ถือเป็นที่สิ้นสุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
27 พฤศจิกายน 2561
รัฐบาลไทย-ข่าวทำเนียบรัฐบาล-รมช.สาธิต ใช้แอป AOT ติดตามผู้เดินทางกลับจากต่างประเทศ
วันพฤหัสบดีที่ 26 มีนาคม 2563
รมช.สาธิต ใช้แอป AOT ติดตามผู้เดินทางกลับจากต่างประเทศ
รัฐมนตรีช่วยว่าการกระทรวงสาธารณสุข เผยใช้แอปพลิเคชัน AOT Airports ติดตามตัวผู้เดินทางกลับจากต่างประเทศ พร้อมพัฒนาแอปพลิเคชัน DDC Care สําหรับรายงานตัว 14 วัน
รัฐมนตรีช่วยว่าการกระทรวงสาธารณสุข เผยใช้แอปพลิเคชัน AOT Airports ติดตามตัวผู้เดินทางกลับจากต่างประเทศ พร้อมพัฒนาแอปพลิเคชัน DDC Care สําหรับรายงานตัว 14 วัน
วันนี้ (26 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า กระทรวงสาธารณสุข สามารถติดตามตัวกลุ่มเสี่ยงที่เดินทางกลับจากประเทศที่เป็นเขตติดโรคติดต่ออันตราย ตามประกาศกระทรวงสาธารณสุขและกลุ่มที่กลับจากพื้นที่โรคระบาดต่อเนื่อง โดยใช้ แอปพลิเคชัน AOT Airports ของบริษัทท่าอากาศยานไทย จํากัด (มหาชน) โดยเมื่อมาถึงประเทศไทย ผู้เดินทางต้องดาวน์โหลดแอปพลิเคชัน ลงทะเบียน และบันทึกข้อมูลเอกสาร ต.8 ในแอปพลิเคชัน หากไม่มีโทรศัพท์มือถือให้บันทึกเอกสาร ต.8 ตามระบบปกติ และศูนย์ข้อมูลการกักกันผู้เดินทาง (Traveller Quarantine Data Center) จะวิเคราะห์ข้อมูลกลุ่มผู้เดินทางและแจ้งข้อมูลไปยังภูมิลําเนา เพื่อให้อาสาสมัครสาธารณสุขประจําหมู่บ้าน (อสม.) ร่วมกับทีมกํานัน ผู้ใหญ่บ้าน เจ้าพนักงานควบคุมโรคติดต่อ ติดตามตัวจนครบ 14 วัน
ผลการดําเนินงานตั้งแต่เริ่มใช้แอปพลิเคชัน (วันที่ 11 – 25 มีนาคม 2563) มีผู้เดินทางจากต่างประเทศลงทะเบียนใช้แอปพลิเคชัน 24,132 คน และมีผู้ที่ต้องติดตามเฝ้าระวังจากพื้นที่ประกาศโรคติดต่ออันตราย จํานวน 14,343 ราย โดยหากเดินทางออกนอกพื้นที่เกินรัศมี 50 เมตร ระบบจะแจ้งเตือนเพื่อให้ศูนย์ติดตามตัว
ดร.สาธิตกล่าวต่อว่า ขณะนี้ กรมควบคุมโรค ได้พัฒนาแอปพลิเคชัน DDC Care เพื่อใช้ติดตามกลุ่มเสี่ยงที่อยู่ในประเทศ โดยสามารถรู้พิกัดในระหว่างกักกันตัว 14 วัน อาการประจําวัน ช่วยให้เจ้าหน้าที่ควบคุมโรคได้อย่างรวดเร็ว จะทําให้เพิ่มประสิทธิภาพการติดตามในกลุ่มที่เดินกลับจากกรุงเทพและปริมณฑล เพื่อให้ครอบคลุมกลุ่มผู้เดินทางมากที่สุด สําหรับประชาชนที่สงสัยว่าจะติดโรคโควิด-19 หรือไม่ สามารถประเมินความเสี่ยงตนเอง ก่อนมาโรงพยาบาล ผ่านระบบออนไลน์ที่ http://covid19.rajavithi.go.th/th_index.php ซึ่งจะให้คําแนะนําในการปฏิบัติตัว ลดการเดินทางไปโรงพยาบาลโดยไม่จําเป็น ลดความเสี่ยงต่อการแพร่ระบาด
*********************************** 26 มีนาคม 2563
รัฐบาลไทย-ข่าวทำเนียบรัฐบาล-มหาดไทยปูพรม 7 มาตรการ เร่งรัดการดำเนินงานป้องกันและแก้ไขปัญหายาเสพติด
วันศุกร์ที่ 30 มีนาคม 2561
มหาดไทยปูพรม 7 มาตรการ เร่งรัดการดําเนินงานป้องกันและแก้ไขปัญหายาเสพติด
มหาดไทยปูพรม 7 มาตรการ เร่งรัดการดําเนินงานป้องกันและแก้ไขปัญหายาเสพติด
วันนี้ (30 มี.ค.61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ศูนย์อํานวยการป้องกันและปราบปรามยาเสพติดแห่งชาติ (ศอ.ปส.) ขอความร่วมมือกระทรวงมหาดไทยแจ้งหน่วยงานในสังกัดบูรณาการกับหน่วยงานที่เกี่ยวข้องในพื้นที่เพื่อเพิ่มความเข้มข้นต่อเนื่องในการดําเนินการในหมู่บ้าน/ชุมชน สถานประกอบการ และสถานศึกษา เพื่อป้องกันและลดความต้องการยาเสพติด ไม่ให้เกิดผู้ใช้ ผู้เสพ และผู้ติดยาเสพติดรายใหม่ และความต้องการยาเสพติดจากการกลับไปเสพซ้ําในกลุ่มเสี่ยงที่จะเป็นผู้เสพรายใหม่ กลุ่มผู้ใช้รายใหม่ เพิ่มความถี่ในการใช้และนําไปสู่การเป็นผู้เสพ ผู้ติดยาเสพติด และกลุ่มผู้เสพ ผู้ติดยาเสพติดที่ผ่านการบําบัดรักษา เพื่อควบคุมไม่ให้เกิดการแพร่ระบาดของยาเสพติด
โฆษกกระทรวงมหาดไทยกล่าวว่า เพื่อให้การบูรณาการหน่วยงานที่เกี่ยวข้องในทุกพื้นที่ทั่วประเทศ เป็นไปด้วยความเรียบร้อย ปลัดกระทรวงมหาดไทยได้สั่งการไปยังผู้ว่าราชการจังหวัด ทุกจังหวัด ในฐานะผู้อํานวยการศูนย์อํานวยการป้องกันและปราบปรามยาเสพติดจังหวัดดําเนินการ ดังนี้
1. เฝ้าระวังการเกิดปัญหาและป้องกันยาเสพติดในหมู่บ้าน/ชุมชน สถานประกอบการ และสถานศึกษาในพื้นที่รับผิดชอบ
2. เข้มงวด กวดขัน ในการสืบสวนปราบปรามผู้จําหน่ายยาเสพติดในหมู่บ้าน/ชุมชนและแหล่งแพร่ระบาดในพื้นที่
3. ควบคุมและลดพื้นที่เสี่ยง แหล่งมั่วสุม ในสถานบริการ สถานประกอบการ ที่พบหรือเคยพบว่ามีปัญหายาเสพติด
4. จัดกิจกรรมให้กับเด็กและเยาวชนในช่วงปิดภาคเรียนเพื่อลดและตัดโอกาสในการมั่วสุมหรือรวมกลุ่มในทางที่ผิด
5. ดําเนินการต่อผู้ต้องสงสัยว่าเสพยาเสพติด ให้เป็นไปตามประกาศสํานักงานคณะกรรมการป้องกันและปราบปรามยาเสพติด เรื่อง การนําตัวผู้ต้องสงสัยเข้ารับการบําบัด ฟื้นฟู และการประเมินเป็นผู้ผ่านการบําบัด ฟื้นฟู พ.ศ. 2560 ภายใต้ประกาศคณะรักษาความสงบแห่งชาติ ที่ 108/2557
6. สกัดกั้นการนําเข้า ส่งออก ยาเสพติด สารเคมี และสารตั้งต้นที่นําไปสู่การผลิตยาเสพติด
7. เข้มงวด กวดขัน และเฝ้าระวังการลักลอบลําเลียงยาเสพติดตามด่านตรวจ/จุดสกัด
โฆษกกระทรวงมหาดไทยกล่าวเพิ่มเติมว่า กระทรวงมหาดไทยให้ความสําคัญกับการป้องกันการแพร่ระบาด การลดอุปสงค์ อุปทาน ของผู้จําหน่าย และผู้เสพยาเสพติด และจะดําเนินการกับผู้เกี่ยวข้องกับยาเสพติดอย่างเด็ดขาด ตามอํานาจหน้าที่ เพื่อแก้ไขปัญหาการแพร่ระบาดของยาเสพติดให้หมดไปจากสังคมไทยอย่างยั่งยืน.
ครั้งที่ 70/2561
วันที่ 30 มี.ค.2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-นายกรัฐมนตรีขอบคุณผลสำรวจความคิดเห็นจากประชาชน ที่สนับสนุนให้เป็นนายกรัฐมนตรีต่อไป
วันอังคารที่ 15 พฤษภาคม 2561
นายกรัฐมนตรีขอบคุณผลสํารวจความคิดเห็นจากประชาชน ที่สนับสนุนให้เป็นนายกรัฐมนตรีต่อไป
นายกรัฐมนตรีขอบคุณผลสํารวจความคิดเห็นจากประชาชน ที่สนับสนุนให้เป็นนายกรัฐมนตรีต่อไป
วันนี้ (15 พ.ค. 2561) เวลา 12.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงศูนย์สํารวจความคิดเห็น “นิด้าโพล” สถาบันบัณฑิตพัฒนบริหารศาสตร์ (นิด้า) เปิดเผยผลสํารวจความคิดเห็นของประชาชน เรื่อง “ประชาชนอยากได้ใครเป็นนายกรัฐมนตรีคนต่อไป ตามกฎหมายการเลือกตั้งปัจจุบัน (ครั้งที่ 2)” โดยประชาชนร้อยละ 32.24 ระบุว่า พลเอก ประยุทธ์ จันทร์โอชา เป็นนายกรัฐมนตรี
นายกรัฐมนตรีกล่าวขอบคุณผลสํารวจความคิดเห็น และประชาชนที่เข้ามาตอบแบบสอบถาม โดยมุ่งหวังที่จะทําอย่างไรให้ได้รัฐบาลที่มีธรรมาภิบาล 6 ข้อ ให้ได้สมาชิกสภาผู้แทนราษฎร และคณะรัฐมนตรีที่มีคุณภาพ ส่วนกรณีประชาชนต้องการให้พรรคเพื่อไทยเป็นแกนนํา และให้ร่วมมือกับคณะรักษาความสงบแห่งชาติจัดตั้งรัฐบาลนั้น นายกรัฐมนตรีกล่าวว่า ทุกพรรคการเมืองต้องทําเพื่อประชาชน ทําเพื่อประเทศชาติ ไม่ใช่ทําเพื่อตนเอง หรือให้ตนเองทําเพื่อใคร พร้อมกล่าวยืนยันว่าต้องการให้มีการเลือกตั้ง ไม่ใช่หาเหตุไม่ให้ไม่มีการเลือกตั้ง เพราะประเทศไทยเป็นประเทศประชาธิปไตย สิ่งสําคัญที่สุดต้องทําให้ประชาชนเข้าใจว่าประชาธิปไตยที่ดี ที่ถูกต้องควรจะเป็นอย่างไร ได้รัฐบาล และสมาชิกสภาผู้แทนราษฎรที่มีคุณภาพเป็นอย่างไร เพื่อลดความขัดแย้ง
นายกรัฐมนตรีกล่าวต่อไปว่า ความขัดแย้งเกิดขึ้นได้หลายอย่างทั้งเรื่องความไม่เข้าใจ ความขัดแย้งทางความรู้สึก และการต่อต้านการบังคับใช้กฎหมาย เพราะทุกคนอ้างสิทธิเสรีภาพ โดยขอให้สื่อช่วยกันนําเสนอข่าวสร้างการรับรู้ สื่อสารสองทางให้ประชาชนเกิดความเข้าใจด้วย
------------------------------------------------------
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินไปทรงเปิดอาคารเลิศประชารักษ์ รพ.เมตตาประชารักษ์ (วัดไร่ขิง) จ.นครปฐม
วันอังคารที่ 4 กุมภาพันธ์ 2563
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดําเนินไปทรงเปิดอาคารเลิศประชารักษ์ รพ.เมตตาประชารักษ์ (วัดไร่ขิง) จ.นครปฐม
สมเด็จพระกนิษฐาธิราชเจ้า สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี เสด็จพระราชดําเนินไปทรงเปิดอาคารเลิศประชารักษ์ และทรงวางศิลาฤกษ์ห
วันนี้ (4 กุมภาพันธ์ 2563) เวลา 14.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารีเสด็จไปทรงเปิด “อาคารเลิศประชารักษ์” และทรงวางศิลาฤกษ์หอพระประจําโรงพยาบาล โรงพยาบาลเมตตาประชารักษ์ (วัดไร่ขิง) โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ข้าราชการ และประชาชน เฝ้ารับเสด็จฯ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กราบทูลรายงานว่า โรงพยาบาลเมตตาประชารักษ์ (วัดไร่ขิง) ก่อสร้างและเปิดให้บริการผู้ป่วยมาตั้งแต่ปีพุทธศักราช 2532 เป็นเวลากว่า 30 ปี จากเดิมให้บริการผู้ป่วยวันละ 200 ราย ด้วยความเชี่ยวชาญและมีชื่อเสียงในการรักษาโรคทางตา ทําให้ปัจจุบันมีผู้ป่วยมารับบริการเฉลี่ยวันละ 900-1,000 ราย เป็นผู้ป่วยด้านจักษุ 600-700 ราย และผู้ป่วยทั่วไปประมาณ 300 รายต่อวัน ทําให้เกิดความแออัดในการให้บริการ อาคารชํารุดเสื่อมสภาพ ระบบสาธารณูปโภคชํารุดเสียหาย โรงพยาบาลเมตตาประชารักษ์ (วัดไร่ขิง) ตระหนักถึงความปลอดภัย ความสะดวกสบาย ของผู้รับบริการและเจ้าหน้าที่ผู้ปฏิบัติงานเป็นสําคัญ จึงได้มีโครงการก่อสร้างอาคารบริการทางการแพทย์ 9 ชั้น หลังใหม่ขึ้น
สําหรับอาคารเลิศประชารักษ์ เป็นอาคารบริการทางการแพทย์สูง 9 ชั้น มูลค่าในการก่อสร้างรวมทั้งสิ้น 824,314,815.13 บาท (แปดร้อยยี่สิบสี่ล้านสามแสนหนึ่งหมื่นสี่พันแปดร้อยสิบห้าบาทสิบสามสตางค์) เป็นเงินงบประมาณจํานวน 753,240,000 บาท (เจ็ดร้อยห้าสิบสามล้านสองแสนสี่หมื่นบาท) และเงินนอกงบประมาณสมทบจํานวน 71,074,815.13 บาท (เจ็ดสิบเอ็ดล้านเจ็ดหมื่นสี่พันแปดร้อยสิบห้าบาทสิบสามสตางค์) ประกอบด้วยศูนย์การแพทย์เฉพาะทางด้านจักษุ ห้องตรวจโรคผู้ป่วยนอกทุกสาขา ห้องผ่าตัด หน่วยไตเทียม หอผู้ป่วยวิกฤต หอผู้ป่วยทั่วไป หอผู้ป่วยพิเศษ รวม 300 เตียง และห้องประชุมขนาดบรรจุ 500 คน เริ่มก่อสร้างเมื่อวันที่ 22 มีนาคม 2556 ระยะเวลาก่อสร้าง 1,350 วัน แล้วเสร็จเมื่อปี 2559 และได้รับพระราชทานชื่ออาคารว่า “อาคารเลิศประชารักษ์” พร้อมพระราชทานพระราชานุญาต ให้เชิญอักษรพระนามาภิไธย “ส.ธ.” ประดับที่ป้ายชื่ออาคาร
************************************4 กุมภาพันธ์2563
รัฐบาลไทย-ข่าวทำเนียบรัฐบาล-กระทรวงอุตฯ จัดพิธีมอบรางวัลและใบประกาศเกียรติคุณสถานประกอบการที่เข้าร่วมโครงการ OPOAI ปี 61
วันพฤหัสบดีที่ 4 ตุลาคม 2561
กระทรวงอุตฯ จัดพิธีมอบรางวัลและใบประกาศเกียรติคุณสถานประกอบการที่เข้าร่วมโครงการ OPOAI ปี 61
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีมอบรางวัลและใบประกาศเกียรติคุณสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI 4.0 ณ โรงแรมเบอร์เคลี่ย์ ประตูน้ํา กรุงเทพฯ
วันนี้ (4 ตุลาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีมอบรางวัลและใบประกาศเกียรติคุณสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI 4.0 ตามแนวทางปรัชญาเศรษฐกิจพอเพียง ประจําปีงบประมาณ พ.ศ. 2561 พร้อมเยี่ยมชมบูธนิทรรศการแสดงผลิตภัณฑ์จากสถานประกอบการที่เข้าเข้าโครงการฯ โดยมี นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรมเข้าร่วมในพิธีฯ ณ โรงแรมเบอร์เคลี่ย์ ประตูน้ํา กรุงเทพฯ
โครงการ OPOAI 4.0 ภายใต้การกํากับดูแลของกระทรวงอุตสาหกรรม เป็นโครงการที่เกิดจากความพยายามของภาครัฐที่ได้น้อมนําปรัชญาแนวคิดเศรษฐกิจพอเพียงตามแผนพัฒนาเศรษฐกิจและสังคมแห่งชาติฉบับที่ 10 มาปรับใช้ในการส่งเสริมการสร้างมูลค่าเพิ่มให้กับผลิตผลทางการเกษตรของประเทศ ช่วยสร้างรายได้ให้กับประชาชนในท้องถิ่นและสอดคล้องกับนโยบายรัฐบาลเพื่อก้าวสู่ประเทศไทย 4.0 (Thailand 4.0) เพื่อให้สถานประกอบการสามารถแข่งขันได้อย่างมั่นคงและยั่งยืน โดยมุ่งเน้นการพัฒนาขีดความสามารถในการแข่งขันให้กับสถานประกอบการ เพื่อลดต้นทุน เพิ่มรายได้ โดยการพัฒนาทั้งระบบตั้งแต่ต้นน้ํา กลางน้ํา และปลายน้ํา และมีการพัฒนาแบบครบวงจร ทั้งเพิ่มประสิทธิภาพการผลิต ยกระดับมาตรฐานผลิตภัณฑ์ การเงิน การบริการจัดการ รวมถึงกลยุทธ์ขับเคลื่อนการตลาด เพื่อสร้างมูลค่าเพิ่มให้กับผลิตภัณฑ์ ซึ่งนับเป็นการช่วยเหลือเกษตรกรอีกทางหนึ่งด้วย โดยได้เริ่มต้นดําเนินโครงการฯ ตั้งแต่ปี 2550 จนถึงปัจจุบัน มีสถานประกอบการเข้าร่วมโครงการ 1,625 ราย วงเงินงบประมาณที่ได้รับ 431.40 ล้านบาท โดยสามารถวัดมูลค่าเชิงเศรษฐกิจเป็นตัวเงินได้กว่า 5,088 ล้านบาท ถัวเฉลี่ยรายละ 3.13 ล้านบาท ซึ่งหากผู้ประกอบการแต่ละรายนําองค์ความรู้ที่ได้รับไปพัฒนาต่อยอดก็จะสร้างความมั่นคง และยั่งยืนให้กับสถานประกอบการ
สําหรับโครงการ OPOAI 4.0 ประจําปี 2561 โดยภาพรวมการประเมินโครงการฯ ในระดับผลลัพธ์ (Outcome) ภาครัฐ ได้ใช้งบประมาณในการส่งเสริมผู้ประกอบการ 36.8 ล้านบาท วัดมูลค่าเชิงเศรษฐกิจเป็นตัวเงินได้กว่า 174 ล้านบาท มีผู้ประกอบการเข้าร่วม จํานวน 120 ราย
รัฐบาลไทย-ข่าวทำเนียบรัฐบาล-กระทรวงเกษตรฯ เคาะมาตรการช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจน [กระทรวงเกษตรเเละสหกรณ์]
วันพฤหัสบดีที่ 11 มิถุนายน 2563
กระทรวงเกษตรฯ เคาะมาตรการช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจน [กระทรวงเกษตรเเละสหกรณ์]
กระทรวงเกษตรฯ เคาะมาตรการช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจน
นายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ เปิดเผยว่า เนื่องด้วยปัจจุบันประเทศไทยอยู่ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)โดยการระบาดของโรคดังกล่าวส่งผลกระทบทั้งทางตรงและทางอ้อมต่อการดํารงชีพของผู้กู้ยืมจากกองทุนหมุนเวียนเพื่อการกู้ยืมแก่เกษตรกรและผู้ยากจน สํานักงานปลัดกระทรวงเกษตรและสหกรณ์ดังนั้น เพื่อเป็นการบรรเทาความเดือดร้อนดังกล่าว คณะกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน ได้มีการประชุมครั้งที่ 2/2563 เมื่อวันที่ 16 เมษายน 2563 มีมติเห็นควรมีมาตรการช่วยเหลือแก่ผู้กู้ยืมดังกล่าว โดยปลัดกระทรวงเกษตรและสหกรณ์ได้ลงนามในประกาศกระทรวงเกษตรและสหกรณ์ เรื่อง มาตรการให้ความช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) บังคับใช้ตั้งแต่วันที่ 1 พฤษภาคม 2563 โดยมีมาตรการช่วยเหลือผู้กู้ยืมดังนี้ คือ
1. คิดดอกเบี้ยแก่ผู้กู้ยืมในอัตราร้อยละศูนย์ต่อปีของเงินต้น เป็นระยะเวลา 6 เดือน นับตั้งแต่วันที่ 1 พฤษภาคม 2563 ถึง 31 ตุลาคม 2563 ยกเว้นลูกหนี้ที่ถูกดําเนินคดีและศาลได้มีคําพิพากษาหรือคําพิพากษาตามยอมแล้ว
2. งดการขายทอดตลาดแก่ผู้กู้ยืมหรือผู้ค้ําประกันที่สํานักงานปลัดกระทรวงเกษตรและสหกรณ์ได้ดําเนินการยึดทรัพย์ไว้ทุกราย ซึ่งขณะนี้อยู่ระหว่างขั้นตอนการขายทอดตลาด เป็นระยะเวลานับตั้งแต่วันที่กรมบังคับคดีได้รับแจ้งจากสํานักงานปลัดกระทรวงเกษตรและสหกรณ์ ถึงวันที่ 31 ตุลาคม 2563
และ 3. ชะลอการบังคับคดีแก่ผู้กู้ยืมหรือผู้ค้ําประกันเป็นระยะเวลานับตั้งแต่วันที่กรมบังคับคดีได้รับแจ้งจากสํานักงานปลัดกระทรวงเกษตรและสหกรณ์ถึงวันที่ 31 ตุลาคม 2563 เว้นแต่กรณีที่ใกล้สิ้นระยะเวลาบังคับคดี
รัฐบาลไทย-ข่าวทำเนียบรัฐบาล-รัฐบาลห่วงอันตรายประชาชน กำชับมหาดไทยกวดขันการเล่นดอกไม้เพลิง พลุ โคมไฟ โคมลอย ในช่วงลอยกระทง
วันอังคารที่ 31 ตุลาคม 2560
รัฐบาลห่วงอันตรายประชาชน กําชับมหาดไทยกวดขันการเล่นดอกไม้เพลิง พลุ โคมไฟ โคมลอย ในช่วงลอยกระทง
รัฐบาลห่วงอันตรายประชาชน กําชับมหาดไทยกวดขันการเล่นดอกไม้เพลิง พลุ โคมไฟ โคมลอย ในช่วงลอยกระทง พร้อมขอความร่วมมือผู้จัดงาน ร้านค้า สถานบันเทิง ปฏิบัติตามกฎหมายอย่างเคร่งครัด
วันนี้ (31 ต.ค.60) พลเอก ประยุทธ์ จันทร์โอชา นายกรัฐมนตรี ห่วงใยในสวัสดิภาพและความปลอดภัยของพี่น้องประชาชนในช่วงเทศกาลลอยกระทง เนื่องจากที่ผ่านมาพบว่ามีเหตุระเบิดและเพลิงไหม้ที่เกิดจากการเล่นดอกไม้เพลิง การจุดและปล่อยพลุ โคมลอย โคมไฟ อยู่บ่อยครั้ง ส่งผลเสียต่อชีวิตและทรัพย์สินของทั้งผู้เล่นที่รู้เท่าไม่ถึงการณ์และประชาชนทั่วไป
“นายกฯ ได้กําชับไปยังกระทรวงมหาดไทยให้กวดขันจังหวัด ออกประกาศหลักเกณฑ์การจุดและปล่อยพลุ ตะไล โคมลอย โคมไฟ โคมควัน ให้ชัดเจน เพื่อให้นายอําเภอใช้เป็นแนวทางพิจารณาอนุญาตแก่ผู้ที่ประสงค์จะดําเนินการในเรื่องดังกล่าว หากจังหวัดใดยังมิได้จัดทําประกาศ ห้ามมิให้นายอําเภอสั่งอนุญาตโดยเด็ดขาด”
นอกจากนี้ ให้จังหวัดและอําเภอชี้แจงทําความเข้าใจกับหัวหน้าส่วนราชการ กํานัน ผู้ใหญ่บ้าน และประชาชนในท้องที่ให้ทราบอย่างต่อเนื่องว่า การจุดและปล่อยพลุ ตะไล โคมลอย โคมไฟ โคมควัน จะต้องได้รับอนุญาตจากนายอําเภอ หากฝ่าฝืนต้องระวางโทษจําคุกไม่เกิน 3 ปี ปรับไม่เกิน 60,000 บาท หรือทั้งจําทั้งปรับ พร้อมทั้งตรวจสอบแนะนําร้านค้าที่จําหน่ายดอกไม้เพลิงและแหล่งผลิตให้ปฏิบัติตามกฎหมาย โดยหากร้านค้าใดไม่ได้รับอนุญาตจากทางราชการ ห้ามมิให้จําหน่ายเด็ดขาด
ขณะเดียวกัน นายกรัฐมนตรีได้สั่งการให้ทุกจังหวัดเข้มงวดตรวจตราสถานบริการ สถานบันเทิง สถานีขนส่ง ท่าเรือ เรือ และโป๊ะ เพื่อป้องกันและระงับยับยั้งไม่ให้เกิดอุบัติภัยจากการจุดและปล่อยพลุ ตะไล โคมลอย โคมไฟ โคมควัน และกําชับมิให้ท่าเรือ เรือ และโป๊ะ บรรทุกผู้โดยสารหรือผู้เข้าร่วมงานประเพณีลอยกระทง เกินน้ําหนักที่รองรับได้
“รัฐบาลขอให้หน่วยงานที่จัดงานลอยกระทงใช้ดุลพินิจอย่างเหมาะสม ไม่ส่งเสริมการจุดและปล่อยพลุ โคมลอย โคมไฟ ฯลฯ ซึ่งอาจสร้างความเสียหายต่อชีวิตและทรัพย์สินของประชาชน และส่งผลกระทบต่อเส้นทางการบิน โดยให้ยึดหลักความพอดีและรักษาความงดงามของประเพณีไทย รวมทั้งขอความร่วมมือพี่น้องประชาชน ร้านค้า และสถานประกอบการในการปฏิบัติตามกฎหมายอย่างเคร่งครัด เพื่อป้องกันอันตรายที่อาจจะเกิดขึ้นกับตนเอง ครอบครัว หรือบุคคลทั่วไป และสร้างความสงบเรียบร้อยในบ้านเมือง”
--------------
สํานักโฆษก
รัฐบาลไทย-ข่าวทำเนียบรัฐบาล-ครม.อนุมัติร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา
วันพุธที่ 9 สิงหาคม 2560
ครม.อนุมัติร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันอังคารที่ 8 สิงหาคม 2560 ในส่วนที่เกี่ยวข้องกับกระทรวงศึกษาธิการ
คืออนุมัติหลักการร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. .... ตามที่กระทรวงศึกษาธิการเสนอ
​นพ.ธีระเกียรติ เจริญเศรษฐศิลป์กล่าวว่าคณะรัฐมนตรีมีมติอนุมัติหลักการร่างกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. .... และให้ส่งสํานักงานคณะกรรมการกฤษฎีกาตรวจพิจารณา โดยให้นําคําสั่งหัวหน้าคณะรักษาความสงบแห่งชาติ ที่ 29/2560 เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศไปประกอบการพิจารณาด้วย แล้วดําเนินการต่อไปได้
​สาระสําคัญของร่างกฎกระทรวง
- ให้ยกเลิกกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ.2553
-กําหนดบทนิยาม“สถานศึกษา” “การประกันคุณภาพการศึกษา” “มาตรฐานการศึกษา” “การประเมินคุณภาพการศึกษาภายใน” “การประเมินคุณภาพการศึกษาภายนอก” “สํานักงานรับรองมาตรฐานและประเมินคุณภาพการศึกษา” “การประกันคุณภาพภายใน” “การประกันคุณภาพภายนอก” และ “ผู้บริหารสถานศึกษา” เพื่อให้เกิดความชัดเจนในการบังคับใช้กฎหมาย
-กําหนดให้ผู้บริหารสถานศึกษาแต่ละแห่งมีหน้าที่ดําเนินการประกันคุณภาพการศึกษา และจัดให้มีระบบการประเมินคุณภาพการศึกษาภายในของแต่ละแห่งเป็นประจําปีตามมาตรฐานการศึกษาของสถานศึกษาแต่ละระดับและประเภทการศึกษาที่กระทรวงศึกษาธิการกําหนดและจัดส่งรายงานผลการประเมินตนเองดังกล่าวให้กับหน่วยงานต้นสังกัดหรือหน่วยงานที่กํากับดูแล ทั้งนี้ ให้หน่วยงานต้นสังกัดหรือหน่วยงานที่กํากับดูแลมีหน้าที่ให้คําปรึกษา ช่วยเหลือ และแนะนําระบบ หลักเกณฑ์ และวิธีการประกันคุณภาพการศึกษาภายในแก่สถานศึกษา
-กําหนดให้หน่วยงานต้นสังกัดหรือหน่วยงานที่กํากับดูแลสถานศึกษาที่ได้รับรายงานผลการประเมินของสถานศึกษาติดตามประเมินผลและรวบรวมผลการประเมินจากหน่วยงานที่เกี่ยวข้อง หรือจากผู้มีส่วนได้เสียกับสถานศึกษาแห่งนั้นแล้วจัดส่งไปยังสํานักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. เพื่อใช้เป็นข้อมูลและแนวทางในการประเมินคุณภาพการศึกษาภายนอกสถานศึกษา ทั้งนี้ ให้ สมศ. จัดส่งรายงานผลการติดตาม ตรวจสอบและประเมินคุณภาพการศึกษาของสถานศึกษา พร้อมข้อเสนอแนะเพื่อการปรับปรุงและพัฒนาคุณภาพการศึกษาของสถานศึกษาให้กับสถานศึกษา และหน่วยงานต้นสังกัดหรือหน่วยงานที่กํากับดูแลสถานศึกษานั้น ๆ
​-กําหนดให้รัฐมนตรีว่าการกระทรวงศึกษาธิการมีอํานาจในการวินิจฉัยปัญหาเกี่ยวกับการปฏิบัติตามกฎกระทรวงนี้
บัลลังก์ โรหิตเสถียร
สรุป/รายงาน
​